Падчас малітоўнай сустрэчы з архібіскупам Кірылам (Васілём) у слонімскім касьцёле сьв. Андрэя царкоўную ўзнагароду ад імя Сьвятога Айца — крыж “За Царкву і папу” — атрымала мясцовая грэка-каталіцкая верніца Яўгенія Лазар, якая ў часы савецкага бязбожжа і забароны Грэка-Каталіцкай Царквы разам з сваёй сям’ёй аддана трымалася сваёй грэка-каталіцкай веры. Ня раз яна прымала ў сваёй хаце ў Слоніме сьвятароў, якія працягвалі служэньне ва ўмовах падпольля. Яна змагла выхаваць у веры сваіх дзяцей ды ўнукаў, перадала ім любоў да Бога.